Ми смо много разбијени, попут огледала које је разбијено и оцртава стварност у парчићима. Све док сила Божја не прикупи и састави, да се верно огледа и види лик Божји. Човек је јединство тела, душе и духа и треба се старати да се ово природно јединство свакако сачува. Сви људи желе да живе, вечно да живе. Ову тежњу у човеку усадио му је Бог који јесте Вечни Живот. Све зависи како човек поступа са овом тежњом и куда је усмерава.